Dís hoekom 29 ton wortels in 'n straat gestort is | Maroela Media
Foto: Rafael Perez Evans
Altesaam 29 ton wortels is Dinsdag in 'n straat in Londen gestort en omstanders is verstom gelaat. Inwoners het hulle Woensdag na sosiale media gewend om foto's en video's van die petalje te deel.
Die wortels is buite Goldsmiths College in die suide van Londen gestort. Een van die video's wys hoe 'n vragmotor die vrag wortels in 'n straat op die universiteitkampus stort terwyl 'n skare studente toekyk.
"Weet enigiemand hoekom 'n groot volume wortels op Goldsmiths-universiteitkampus gestort is?" wou een Twitter-gebruiker weet.
'n Ander het 'n video van die berg helder oranje groente gedeel.
Die raaisel is opgelos toe Goldsmiths op een van die Twitter-plasings reageer het om te verduidelik dat dit deel is van 'n kunsuitstalling deur 'n student.
"Dit is 'n kunsuitstalling genaamd 'Grounding' deur die kunstenaar en beeldende kunsstudent Rafael Perez Evans," het die kollege gesê. Dit is deel van Evans se uitstalling vir sy graad in beeldende kuns.
Evans het in 'n verklaring gesê "die groente in die stuk is ongewensde wortels; wortels wat die voedselbedryf in die Verenigde Koninkryk nie waardig genoeg ag vir winkelrakke nie". Die wortels sal ná die uitstalling verwyder word en as voer vir plaasdiere geskenk word.
Die kunswerk ondersoek "die spanning in sigbaarheid tussen die plaas en die stad" en is geïnspireer deur Europese boere wat hul swak gewaardeerde voorraad as 'n tipe betoging gestort het.
Alhoewel Evans gereël het dat die wortels ingesamel en as voer vir diere gebruik sal word, het Sky News berig dat talle studente sedertdien op die berg wortels geklim en daarvan huis toe gevat het om te eet.
Die kunswerk het gemengde reaksie op sosiale media uitgelok. Sommige veroordeel die kunstenaar dat hy bydra tot voedselvermorsing, in plaas daarvan om die kwessie uit te lig. "As dit nie op die grond gestort is nie, kon dit aan organisasies geskenk word om mense te voer," het 'n Twitter-gebruiker gesê.
carrots at goldsmiths. Carrots at goldsmiths pic.twitter.com/SQKtduu7ms
— gaucho trap house (@fromscratch11) September 30, 2020
Papegaaie vloek só baie, dieretuin moes hulle skuif
Dis belaglik as mors met kos as 'n kunsuitstalling uitgebeeld word….
Stel voor hulle neem dit na hulle perde renbane toe en trakteer al die perde op die smul dis. Perd is mal oor wortels en die Engelse is ook mal oor hulle perde resiese. Dan baat almal daarby
Hoe belaglik! Kuns? Regtig??
Gruwelike vermorsing van kos, veral in tye soos hierdie. Hierdie kamtige kunstenaars wat enige belaglikheid tot kuns verhef is om v naar te raak.